*Tämä artikkeli kertoo Britannian kuninkaallisen laivaston Hunt-luokan saattuehävittäjästä. Muita saman nimisiä aluksia on täsmennyssivulla.*

**HMS Beaufort** (viirinumero L14) oli Britannian kuninkaallisen laivaston Hunt-luokan tyypin II saattuehävittäjä, joka palveli toisessa maailmansodassa.

Valmistus
---------

*Pääartikkeli: Hunt-luokka (hävittäjä)*
Alus tilattiin 20. joulukuuta 1939 työnumerolla J3560 osana vuoden 1939 hätäohjelmaa Cammell Lairdilta Birkenheadistä, missä köli laskettiin 17. heinäkuuta 1940. Alus laskettiin vesille 9. kesäkuuta 1941 ja valmistui 3. marraskuuta.

Palvelus
--------

Lokakuussa 1941 alus siirrettiin vastaanottotestien ja varustamisen jälkeen Scapa Flowhun, jossa se aloitti kouluttautumisen Kotilaivaston mukana. Koulutuksen jälkeen alus määrättiin liittymään Välimeren laivastoon. Se liittyi 13. joulukuuta saattueeseen WS14 taistelulaiva *HMS Ramilliesin* ja hävittäjä *HMS Badsworthin* kanssa matkalle Freetowniin, jossa alus erkani 21. joulukuuta saattueesta. *Beaufort* liittyi 25. joulukuuta uudelleen saattueeseen WS14 *Ramilliesin*, *HMS Hurworthin* ja sluuppi *HMS Bridgewaterin* kanssa suojatakseen sitä Hyväntoivonniemen ympäri.

### 1942

Alus erkani 4. tammikuuta 1942 Kapkaupungissa saattueesta, minkä jälkeen alus matkasi itsenäisesti. Helmikuussa alus kulki Punaisen meren halki Aleksandriaan, jossa se liittyi uuteen laivueeseensa. Alus suojasi 12. helmikuuta Maltalle matkanneen saattueen MW9 kolmea rahtialusta yhdessä risteilijä *HMS Carlislen* ja hävittäjien *HMS Avon Valen*, *HMS Southwoldin*, *HMS Eridgen*, *HMS Dulvertonin*, *Hurworthin* ja *HMS Heythropin* kanssa. Saattue joutui seuraavana päivänä ilmahyökkäykseen, jolloin yksi rahtialus vaurioitui ja saattajien ilmatorjunta-aseiden ammukset kävivät vähiin. Vaurioitunut alus joutui hakeutumaan Tobrukiin. Saattue joutui 14. helmikuuta uudelleen ilmahyökkäykseen, jolloin toinen rahtialus upposi. Saattajat palasivat Maltalta Egyptiin suojaten Maltalta saapuneita neljää tyhjää rahtialusta.

Alus suojasi 20. maaliskuuta Maltalle matkannutta saattuetta MW10 samojen alusten kanssa (operaatio MG1). Saattue joutui 22. maaliskuuta ilmahyökkäykseen sekä Italian laivaston osaston uhkaamaksi. Seuraavan päivän ilmahyökkäyksissä upposi rahtialus *SS Clan Campbell*, minkä jälkeen saattue palasi Aleksandriaan.

Huhti-toukokuun alus suojasi Tobrukin varuskunnan huoltokuljetuksia sekä kuljetti henkilöstöä. Alus suojasi 11. kesäkuuta saattuetta MW11C, joka oli osa operaatio Vigorousin saattueista. Saattuen tehtävänä oli toimia houkuttimena, joka vetäisi Italian torjuntatoimet pois varsinaisesta saattueesta. Kukin rahtialuksista hinasi moottoritorpedovenettä (operaatio Rembrandt). Saattue joutui ilmahyökkäykseen, jolloin *SS City of Calcutta* vaurioitui. Saattue MW11C aloitti 12. kesäkuuta paluumatkan, kun pääosa aloitti matkansa kohti Maltaa.

Alus siirtyi pääsaattueen suojaksi. Saattue joutui 14. kesäkuuta ilmahyökkäykseen ja Italian laivaston osaston uhkaamaksi, jolloin se määrättiin palaamaan. *Beaufort* suojasi saattuetta öiseltä E-veneiden hyökkäykseltä, jolloin risteilijä *(76)|HMS Newcastleen* osui torpedo. Seuraavana päivänä ilmahyökkäykset jatkuivat, jolloin *HMS Centurion* ja risteilijät *HMS Arethusa* ja *HMS Birmingham* vaurioituivat sekä kaksi hävittäjää oli vaurioiden vuoksi upotettava. Alus suojasi 16. kesäkuuta palaamaan määrättyä saattuetta sen joutuessa sukellusvene *U-205*:n maaliksi, jolloin risteilijä *HMS Hermione* upposi torpedon osuessa.

Alus tulitti 11. heinäkuuta Mersa Matruhia *Dulvertonin*, *Eridgen* ja *Hurworthin* kanssa. Alus suojasi 10. elokuuta saattuetta MW12, jonka mukana se palasi kolme päivää myöhemmin Port Saidiin (operaatio Pedestal).

Alus valmistautui 3. syyskuuta tukemaan operaatio Agreementia Tobrukin lahdella. Sille nousi 12. syyskuuta merijalkaväkeä, joka oli tarkoitus kuljettaa Tobrukiin. Alus tuki seuraavana päivänä tehtyä maihinnousua yhdessä *HMS Aldenhamin*, *HMS Exmoorin*, *Hurworthin*, *HMS Sikhin* ja *HMS Zulun* kanssa. Alus palasi 14. syyskuuta osaston mukana Aleksandriaan.

Lokakuussa alus määrättiin Intian valtamerelle *HMS Tettcottin* kanssa, minkä vuoksi se siirtyi Adeniin. Alus suojasi 14. lokakuuta apuristeilijä *HMS Ranchin* ja *Tetcottin* kanssa saattuetta WS22, josta se erkani paria päivää myöhemmin sen saavuttua Adeniin. Alus palasi Aleksandriaan liittyäkseen uudelleen Välimeren laivaston 5. hävittäjälaivueeseen. Alus suojasi 17. marraskuuta operaatio Stoneagen saattuetta MW13, joka joutui ilmahyökkäykseen seuraavana päivänä. Alus erkani 20. marraskuuta saattueesta palaten Aleksandriaan saattueen saavuttua Maltalle.

### 1943

Tammikuusta 1943 alus oli laivueen mukana tukemassa 8. armeijan operaatioita. Alus oli estämässä saksalaisten joukkojen evakuointia Tunisiasta Italiaan (operaatio Retribution), kunnes se siirrettiin kesäkuussa Maltalle suojaamaan Sisilian maihinnousuun joukkoja kuljettavia saattueita (operaatio Husky).

Heinäkuussa alus siirtyi Aleksandriaan, josta se suojasi maihinnoususaattueita Sisiliaan. Se liittyi Itäiseen tukiryhmään, jonka mukana se tuki brittien 1. maahanlaskudivisioonan taisteluita Syrakusan lounaispuolella. Alus määrättiin saattajaryhmä P:hen. *Beaufort* suojasi 5. heinäkuuta Port Saidista saattuetta MWF36, josta se erkani kolmea päivää myöhemmin tankkauksen vuoksi. Alus palasi 9. heinäkuuta saattueen suojaksi, mistä se erkani seuraavana päivänä saattueen saavuttua sillanpäähän. Se siirtyi Sisilian rannikolle tukemaan maihinnousua tykkitulella ja suojaamaan maihinnousualueita E-veneiltä sekä ilmahyökkäyksiltä. Alus vapautui syyskuussa operaatiosta, jonka jälkeen se määrättiin osallistumaan Salernon maihinnousuun osana pohjoista hyökkäysosastoa TF85:tä.

Alus suojasi 6. syyskuuta saattueen TSF1 Tripolista Salernoon, jonne saavuttuaan 9. syyskuuta aloitti laivueen mukana maihinnousun tukemisen. Alus siirrettiin lokakuussa laivueen mukana Aleksandriaan, josta se siirtyi Italian antauduttua Aegean merelle tukemaan operaatioita. Alus joutui 10. lokakuuta ilmahyökkäykseen. Se sekä risteilijä *HMS Phoebe* ja hävittäjä *HMS Belvoir* yrittivät löytää saksalaisten saattueita, mutta osasto joutui 12. lokakuuta vetäytymään jouduttuaan ilmahyökkäykseen. Samoin se yritti 15. lokakuuta estää kahden rahtialuksen ja maihinnousualuksen pääsyn Kosille.

Alus suojasi 17. lokakuuta risteilijä *HMS Siriusta* hävittäjien *HMS Pathfinderin* ja *HMS Eclipsen* kanssa täydennettäessä Leroksen varuskuntaa. Risteilijä *Auroran* liityttyä osastoon se joutui jatkuvien ilmahyökkäysten kohteeksi, jolloin *Siriukseen* osui pommi. *Beaufort* , *HMS Fury* ja *Hurworth* tulittivat 19. lokakuuta Kosin saarta. Aluksen makasi seuraavan päivän ankkurissa Turkin vesillä välttääkseen ilmahyökkäykset.

Alus laski 21. lokakuuta Alindan lahteen joukkoja *Furyn* kanssa, minkä jälkeen se tulitti Kosin satama-aluetta joutuen ilmahyökkäykseen. *Beaufort*, *Aurora*, *Fury* ja *Hurowrth* muodostivat 22. lokakuuta Nestle Forcen, jonka tehtävänä oli estää saksalaisten joukkojen siirrot. Alus partioi 26. lokakuuta partioimassa Rhodoksen kanavaa *HMS Faulknorin* ja *Belvoirin* kanssa. Osasto makasi päivän valoisan osan ankkurissa Kosin lahdella.

Alukselle nousi 29. lokakuuta 60 sotilasta kuljetettavaksi Kastelorisolle, jonne se matkasi yhdessä *HMS Petardin* ja *Belvoirin* kanssa. Osasto kohtasi risteilijä *Auroran* Turkin aluevesillä, minkä jälkeen ne joutuivat ilmahyökkäykseen. Osasto palasi seuraavana päivänä Aleksandriaan suojaten ilmahyökkäyksessä pahoin vaurioitunutta *Auroraa*. Alus joutui 11. marraskuuta Kosin satamassa ilmahyökkäykseen, minkä jälkeen se vetäytyi Turkin vesille suojaan. Se pysyi Turkin aluevesillä seuraavan päivän Saksan ilmavoimien ilmaherruuden vuoksi. Alus tulitti 13. marraskuuta Mount Clidiä Leroksella tukiessaan maavoimien taistelua. Se palasi seuraavana päivänä Aleksandriaan.

Joulukuussa alus siirrettiin keskiselle Välimerelle suojaamaan saattueita sekä tukitehtäviin. Sen tukikohtana oli Algerin satama kuten myös *HMS Aldenhamilla*, *Belvoirilla* ja Kreikan laivaston hävittäjällä *Kanariksella*. Osasto suojasi Pohjois-Afrikan satamien ja Napolin välisiä saattueita.

### 1944

Tammikuussa 1944 alus määrättiin pohjoiseen hyökkäysosasto P:hen suojaamaan saattueita ja tukemaan maihinnousua Anzioon (operaatio Shingle). Alus lähti 21. tammikuuta Napolista osasto P:n mukana. Alus suojasi seuraavana päivänä maihinnousua.

Helmikuussa alus määrättiin Etelä-Ranskaan tehtävään maihinnousuun (operaatio Dragoon), jonka vuoksi se oli Yhdysvaltain laivaston alaisuudessa heinäkuuhun saakka. Se suojasi 13. elokuuta saattueen SM2 Napolista Etelä-Ranskan maihinnousualueelle. Alus suojasi 15. elokuuta muiden hävittäjien mukana maihinnousualueelle saapuvia aluksia. Se vapautettiin Yhdysvaltain laivaston alaisuudesta, minkä jälkeen se palasi Välimeren laivastoon.

Syyskuusta lokakuuhun alus osallistui Aegean meren saarten takaisin valtaukseen sekä saksalaisjoukkojen vetäytymisen estämiseen alueelta, kunnes se siirrettiin tukemaan Kreikan mantereen takaisinvaltausta (operaatio Manna).

### 1945

Alkuvuoden 1945 alus suojasi saattueita keskisellä Välimerellä sekä tuki alueen taisteluita, kunnes huhtikuussa suunniteltiin aluksen siirtoa Itäiseen laivastoon. Alus purjehti toukokuussa kotimaahan huollettavaksi Cardiffin telakalle, jonne se siirrettiin 10. kesäkuuta. Alus palasi 24. syyskuuta telakalta, minkä jälkeen se oli koeajoissa. Alus ei palannut palvelukseen useaan viikkoon ja se siirrettiin lopulta Devonportin reserviin. Maattuaan ankkurissa aina vuoteen 1951 se lainattiin Norjan laivastolle, joka nimesi aluksen sen palatessa palvelukseen *KNM Haugesundiksi*.

Alus luokiteltiin uudelleen fregatiksi ja se lunastettiin Norjalle. Aluksen masto vaihdettiin verkkorakenteiseksi ja sille asennettiin kaksi Squid-sukellusveneentorjuntaheitintä X-tornin paikalle. Aluksen uudeksi norjalaiseksi runkonumeroksi tuli F312. Alus pysyi palveluksessa aina vuoteen 1965, jolloin se poistui lopullisesti palveluksesta.

Lähteet
-------

* English, John: *The Hunts - A history of the design, development and careers of the 86 destroyers of this class built for the Royal and Allied Navies during World War II*. Cumbria, Englanti: World Ship Society, 1987. ISBN 0-905617-44-4. (englanniksi)
* Whitley, M. J.: *Destroyers of World War Two – an international encyclopedia*. Lontoo: Arms and Armour, 1988. ISBN 0-85368-910-5. (englanniksi)
* Gardiner, Robert (toim.): *Conway's All the World's Fighting Ships 1922–1946*. Lontoo, Englanti: Conway Maritime Press, 1987. ISBN 0-85177-146-7. (englanniksi)

### Viitteet

1. 1 2 3 4 5 6 7 8 9 10 11 12 13 14 15 16 17 18 19 20  Naval-history.net - HMS Beaufort

*Hunt*-luokan hävittäjät

|  |  |  |  |
| --- | --- | --- | --- |
| Tyyppi I | 

|  |  |
| --- | --- |
| Royal Navy | *HMS Atherstone* - *HMS Berkeley* - *HMS Cattistock* - *HMS Cleveland* - *HMS Eglinton* - *HMS Exmoor* - *HMS Fernie* - *HMS Garth* - *HMS Hambledon* - *HMS Holderness* - *HMS Cotswold* - *HMS Cottesmore* - *HMS Mendip* - *HMS Meynell* - *HMS Pytchley* - *HMS Quantock* - *HMS Quorn* - *HMS Southdown* - *HMS Tynedale* - *HMS Whaddon* - *HMS Blencathra* - *HMS Brocklesby* - *HMS Liddesdale* |

 |
| Tyyppi II | 

|  |  |
| --- | --- |
| Royal Navy | *HMS Avon Vale* - *HMS Blankney* - *HMS Chiddingfold* - *HMS Cowdray* - *HMS Croome* - *HMS Dulverton* - *HMS Eridge* - *HMS Farndale* - *HMS Heythrop* - *HMS Lamerton* - *HMS Puckeridge* - *HMS Wheatland* - *HMS Wilton* - *HMS Lauderdale* - *HMS Ledbury* - *HMS Badsworth* - *HMS Beaufort* - *HMS Bicester* - *HMS Blackmore* - *HMS Bramham* - *HMS Calpe* - *HMS Exmoor* - *HMS Grove* - *HMS Hursley* - *HMS Hurworth* - *HMS Middleton* - *HMS Oakley* - *HMS Southwold* - *HMS Tetcott* - *HMS Zetland* |
| Puolan merivoimat | *ORP Kujawiak* - *ORP Krakowiak* - *ORP Ślązak* |

 |
| Tyyppi III | 

|  |  |
| --- | --- |
| Royal Navy | *HMS Airedale* - *HMS Albrighton* - *HMS Aldenham* - *HMS Belvoir* - *HMS Blean* - *HMS Bleasdale* - *HMS Catterick* - *HMS Derwent* - *HMS Easton* - *HMS Eggesford* - *HMS Goathland* - *HMS Haydon* - *HMS Holcombe* - *HMS Limbourne* - *HMS Melbreak* - *HMS Penylan* - *HMS Rockwood* - *HMS Stevenstone* - *HMS Talybont* - *HMS Tanatside* - *HMS Wensleydale* |
| Kreikan laivasto | *Pindos* - *Adrias* - *Kanaris* - *Miaoulis* |
| Norjan laivasto | *KNM Eskdale* - *KNM Glaisdale* |
| Vapaan Ranskan laivasto | *La Combattante* |

 |
| Tyyppi IV | 

|  |  |
| --- | --- |
| Royal Navy | *HMS Brecon* - *HMS Brissenden* |

 |

|  |
| --- |
| Edeltäjä: *L*-luokka – Seuraaja: *M*-luokka |